Ivan Baláž Kráľ

Ivan Baláž Kráľ (* 3. august, Prešov) je slovenský básnik a publicista.
Životopis.
Predstaviteľ a spolutvorca slovenskej literárnej a výtvarnej AUTENTY, člen Spolku slovenských spisovateľov. Narodil sa v Prešove. Vzdelanie získaval na SPŠ-S ("Priemyslovke" – Highway and Bridge Design) v Prešove, RKCMBF Univerzity Komenského, (teológia, etika Mgr.), v Košiciach (dejiny Mgr.- Architektúra a umenie kostola a konventu OFM v Prešove). V štúdiách pokračoval v Ružomberku (žurnalistika, reklama - PhD.) a v Legnici (Poľsko) (manažment a marketing, magister 2014-2016). V rokoch 1997 – 1999 sa angažoval v oblasti charity a sociálnej práce (www.gkcharita-po.sk), od roku 1999 v učiteľskom povolaní. Neskôr sa venoval výskumu slovenského mediálneho prostredia . Poradca a tvorca reklamných komunikátov . V rokoch 2005 – 2008 pôsobil na Katedre žurnalistiky FF-KU v Ružomberku (reklama, vplyv reklamy na spotrebiteľa, marketing, masmédiá). Expert na spotrebiteľské správanie, slogany a branding . Tvorca slogany.sk. Od roku 1996 sa profesionálne venuje literárnej i výtvarnej tvorbe a dizajnu (logá). Je spoluzakladateľom a členom medzinárodnej spoločnosti AREIOS PAGOS (2000), ktorá prepája umenie, vedu a marketing. Vedie literárny klub MANU FECIT s celoslovenskou pôsobnosťou. V období rokov 2009 – 2011pedagóg na Katedre masmediálnej komunikácie FMK – UCM v Trnave (Reklama, marketing, médiá). Spolutvorca a prvý šéfredaktor ročenky MUUZA 2009 – 2010. V rokoch 2010 – 2013 pôsobil na International School of Management v Prešove (PR, Reklama, CI) a v roku 2012 i na Soukromé vysoké škole ekonomických studií v Prahe (Česko) (reklama). V rokoch 2017- 2023 pôsobil ako kurátor a vedúci oddelenia marketingu STM v Košiciach. Od roku 2024 vedie Múzeum Vojtecha Löfflera v Košiciach. 
Tvorba.
Počiatky jeho tvorby siahajú do detstva. Publikoval časopisecky, no knižný debut mu vyšiel až v roku 2000. Básnické videnie autora ovplyvnil symbolizmus (Jean Nicolas Arthur Rimbaud), existencializmus (J. P. Sartre), neskôr Charles Bukowski a viaceré postmoderné formy. Práve tu sa sformovala Autenta. 
Autor sa venuje témam existencie, lásky, intimity vzťahu, slobody, zmyslu života a osobnej spravodlivosti. Jeho poézia je plná symbolov, zvratov, filozofických a krátkych ideových náčrtov – náznakov. Pomocou nich v dielach vytvára ideové a funkčné roviny. Básnik Autenty píše výhradne to, čo zažil, videl, cítil, sníval a prežíval. Básne i prózy sú intersubjektívnym príbehom, ktorému autor dáva literárnu podobu. Používa integrovaný rým a integrovanú asonanciu. Tie vkladá do voľného verša s pop-jazzovým rytmom.
&lt;br&gt;Jeho poézia je intímna a autobiografická. Okrem klasických básnických prostriedkov sa autor silne inšpiruje symbolickou funkciou slov. Čerpá z kultúrnych a konzumných archetypov. V tvorbe I.B.Kráľa sa stretávame s náročnými ideovými náčrtmi, ktoré sú spracované jednoduchou vonkajšou formou. Čitateľ odhalí z textu len to, čo mu zážitky a poznatky dovolia. Básne ostávajú napriek tomu štýlovo čisté, otvorené a príťažlivé. 
Vo výtvarnom umení sa venuje figurálnej maľbe(1999) a v menšom meradle i hlinenej plastike (1996). Ako predstaviteľ AUTENTY silne nadväzuje na slovenskú MODERNU. Jeho výtvarné videnie ovplyvnili najmä modernisti (M.Galanda a Ľ. Fulla, K. Sokol,I. Weiner-Kráľ) ale aj postmodernista Peter Baláž, kubistické koncepty I. Vysočana, a francúzsky kubizmus (G. Braque). Z techník používa najmä kresbu rudkou, tuš,temperu, akryl a gvaš a ich vzájomné kombinácie. Programovo si všíma človeka a život. Ukazuje vnútorný boj v jednoduchej, často silne abstrahovanej figurálnej kompozícii.
Referencie.
www.ivanbalazkral.com , 
http://www.osobnosti.sk/osobnost/ivan-balaz-kral-2315, 
http://balazkral.blog.sme.sk/, 
https://dennikn.sk/autor/ivan-balaz-kral/, 
http://www.dotyky.net/?p=2022, 
https://www.youtube.com/watch?v=LMp6PPnyGi4, 
http://www.spolok-slovenskych-spisovatelov.sk/products/balaz-ivan/, 
http://www.lui-magazine.cz/party-life/item/5812-rozhovor-sametovou-revoluci-jsme-meli-pretavit-do-revoluce-sexualni-rika-ivan-balaz-kra-soucasny-slovensky-basnik-a-vytvarnik-seznamte-se-s-jeho-intimni-umeleckou-tvorbou-inspirovanou-realnymi-gay-vztahy-necenzurovane-ukazky-uvnitr , 
http://bb.regina.rtvs.sk/clanky/kultura/76305/basnik-ivan-balaz-predstavil-vrieskajucu-postel, 
http://www.artgallery.sk/pouzivatel.php?getPouzivatel=1529, 
https://plus.google.com/100184415653655692111/posts